title: Decizia Comisiei din 9 aprilie 2003 de modificare a Deciziei 2000/690/CE de constituire a Grupului pentru politica privind întreprinderileText cu relevanță pentru SEE.

text:
Anunţ juridic important

|

32003D0247

Official Journal L 093 , 10/04/2003 P. 0027 - 0027 Ediţie specială în limba cehă Chapter 01 Volume 04 P. 300  - 300 Ediţie specială în limba estonă Chapter 01 Volume 04 P. 300  - 300 Ediţie specială în limba maghiară Chapter 01 Volume 04 P. 300  - 300 Ediţie specială în limba lituaniană Chapter 01 Volume 04 P. 300  - 300 Ediţie specială în limba letonă Chapter 01 Volume 04 P. 300  - 300 Ediţie specială în limba malteză Chapter 01 Volume 04 P. 300  - 300 Ediţie specială în limba polonă Chapter 01 Volume 04 P. 300  - 300 Ediţie specială în limba slovacă Chapter 01 Volume 04 P. 300  - 300 Ediţie specială în limba slovenă Chapter 01 Volume 04 P. 300  - 300

		20030409Decizia Comisieidin 9 aprilie 2003de modificare a Deciziei 2000/690/CE de constituire a Grupului pentru politica privind întreprinderile(Text cu relevanță pentru SEE)(2003/247/CE)COMISIA COMUNITĂȚILOR EUROPENE,având în vedere Tratatul de instituire a Comunității Europene,întrucât:(1) Prin Decizia 2000/690/CE a Comisiei din 8 noiembrie 2000 de constituire a Grupului pentru politica privind întreprinderile [1] s-a înființat Grupul pentru politica privind întreprinderile, a cărui cameră profesională cuprinde până la 40 de membri. Având în vedere extinderea, ar trebui mărit numărul de membri ai camerei profesionale, care reprezintă o gamă largă de competențe în domenii de importanță pentru întreprinderi.(2) Prin urmare, Decizia nr. 2000/690/CE ar trebui modificată în consecință,DECIDE:Articol unicLa articolul 2 alineatul (1) liniuța a doua din Decizia 2000/690/CE, numărul "40" se înlocuiește cu "45".Prezenta decizie intră în vigoare la data publicării în Jurnalul Oficial al Uniunii Europene.Adoptată la Bruxelles, 9 aprilie 2003.Pentru ComisieErkki LiikanenMembru al Comisiei[1] JO L 285, 10.11.2000, p. 24.--------------------------------------------------


title: 2011/268/UE: Decizia Consiliului din 2 mai 2011 de numire a unui membru bulgar în cadrul Comitetului Economic și Social European

text:
               6.5.2011

               RO

               Jurnalul Oficial al Uniunii Europene

               L 118/8

         DECIZIA CONSILIULUI
   din 2 mai 2011
   de numire a unui membru bulgar în cadrul Comitetului Economic și Social European
   (2011/268/UE)
   CONSILIUL UNIUNII EUROPENE,
   având în vedere Tratatul privind funcționarea Uniunii Europene, în special articolul 302,
   având în vedere propunerea prezentată de guvernul bulgar,
   având în vedere avizul Comisiei Europene,
   întrucât:

               (1)

               La 13 septembrie 2010, Consiliul a adoptat Decizia 2010/570/UE de numire a membrilor în cadrul Comitetului Economic și Social European pentru perioada 21 septembrie 2010-20 septembrie 2015 (1).

               (2)

               Un post de membru în cadrul Comitetului Economic și Social European a devenit vacant ca urmare a încheierii mandatului domnului Jeliazko CHRISTOV,

         DECIDE:
   Articolul 1
   Domnul Ivan KOKALOV, Vice-President of КНСБ (CITUB, Confederation of Independent Trade Unions of Bulgaria), se numește în calitate de membru în cadrul Comitetului Economic și Social European pentru durata rămasă a mandatului, respectiv până la 20 septembrie 2015.
   Articolul 2
   Prezenta decizie produce efecte de la data adoptării.

      Adoptată la Bruxelles, 2 mai 2011.

            Pentru Consiliu

            Președintele

         MARTONYI J.

      (1)  JO L 251, 25.9.2010, p. 8.


title: 2014/670/Euratom: Decizia Consiliului din 23 iunie 2014 de aprobare a încheierii de către Comisia Europeană, în numele Comunității Europene a Energiei Atomice, a Acordului de asociere dintre Uniunea Europeană și Comunitatea Europeană a Energiei Atomice și statele membre ale acestora, pe de o parte, și Ucraina, pe de altă parte

text:
               20.9.2014

               RO

               Jurnalul Oficial al Uniunii Europene

               L 278/8

         DECIZIA CONSILIULUI
   din 23 iunie 2014
   de aprobare a încheierii de către Comisia Europeană, în numele Comunității Europene a Energiei Atomice, a Acordului de asociere dintre Uniunea Europeană și Comunitatea Europeană a Energiei Atomice și statele membre ale acestora, pe de o parte, și Ucraina, pe de altă parte

      (2014/670/Euratom)

   CONSILIUL UNIUNII EUROPENE,
   având în vedere Tratatul de instituire a Comunității Europene a Energiei Atomice, în special articolul 101 al doilea paragraf,
   având în vedere recomandarea Comisiei Europene,
   întrucât:

               (1)

               La 22 ianuarie 2007, Consiliul a autorizat Comisia Europeană să deschidă negocierile cu Ucraina pentru încheierea unui nou acord între Uniunea Europeană și Ucraina care să înlocuiască Acordul de parteneriat și de cooperare (1).

               (2)

               Ținând seama de relațiile istorice apropiate dintre cele două părți și de legăturile tot mai strânse dintre acestea, precum și de dorința lor de a-și consolida și lărgi relațiile într-un mod ambițios și inovator, negocierile privind Acordul de asociere dintre Uniunea Europeană și Comunitatea Europeană a Energiei Atomice și statele membre ale acestora, pe de o parte, și Ucraina, pe de altă parte (denumit în continuare „acordul”) au fost finalizate cu succes prin parafarea acordului în 2012.

               (3)

               La 15 mai 2013, Comisia Europeană a propus Consiliului ca acordul să fie semnat în numele Uniunii și aplicat parțial, cu titlu provizoriu, de către Uniune și Ucraina, în conformitate cu articolul 486 din acord, în așteptarea încheierii sale la o dată ulterioară.

               (4)

               Semnarea și încheierea acordului fac obiectul unei proceduri separate în ceea ce privește chestiunile care intră sub incidența Tratatului privind Uniunea Europeană și a Tratatului privind funcționarea Uniunii Europene.

               (5)

               Acordul acoperă, de asemenea, chestiuni care țin de competența Comunității Europene a Energiei Atomice, și anume articolul 342 și anexa XXVII în măsura în care aceasta se referă la chestiuni nucleare.

               (6)

               Prin urmare, acordul ar trebui încheiat și în numele Comunității Europene a Energiei Atomice în ceea ce privește chestiunile care intră sub incidența Tratatului Euratom.

               (7)

               În conformitate cu articolul 102 din Tratatul Euratom, acordul nu poate intra în vigoare pentru Comunitatea Europeană a Energiei Atomice decât după ce statele membre au notificat Comisiei Europene faptul că acordul a devenit aplicabil în conformitate cu dispozițiile dreptului lor intern.

               (8)

               Ar trebui aprobată încheierea acordului de către Comisia Europeană, care acționează în numele Comunității Europene a Energiei Atomice,

         ADOPTĂ PREZENTA DECIZIE:
   Articolul 1
   Se aprobă încheierea de către Comisia Europeană, în numele Comunității Europene a Energiei Atomice, a Acordului de asociere dintre Uniunea Europeană și Comunitatea Europeană a Energiei Atomice și statele membre ale acestora, pe de o parte, și Ucraina, pe de altă parte (2).
   Articolul 2
   Prezenta decizie intră în vigoare la data adoptării.

      Adoptată la Luxemburg, 23 iunie 2014.

            Pentru Consiliu

            Președintele

         C. ASHTON

      (1)  Acordul de parteneriat și de cooperare între Comunitățile Europene și statele membre ale acestora, pe de o parte, și Ucraina, pe de altă parte (JO L 49, 19.2.1998, p. 3).

      (2)  Textul acordului se atașează la Decizia 2014/295/UE a Consiliului din 17 martie 2014 privind semnarea, în numele Uniunii Europene, și aplicarea cu titlu provizoriu a Acordului de asociere între Uniunea Europeană și Comunitatea Europeană a Energiei Atomice și statele membre ale acestora, pe de o parte, și Ucraina, pe de altă parte, în ceea ce privește preambulul, articolul 1 și titlurile I, II și VII din acord (JO L 161, 29.5.2014, p. 1).